Pa weler pegen diaes eo echuiñ gant ar greiz­ennig a netra m'eo hini Brenniliz ez eus peadra da vezañ nec'het da vat evit ar bloavezhioù a zeu e Frañs. 500 milion a eurioù zo aet dija gant dispennidigezh ar greizenn. 10 000 tonennad a zilerc'hioù zo bet produet. An dalc'h eo n'ouzer ket penaos peurechuiñ al labour. 13 kreizenn all, brasoc'h un tamm mat an holl anezho, zo da  vezañ dispennet e Frañs er bloavezhioù a zeu. Pegement e kousto? Ha dreist-holl, daoust ha gouest e vo ar re e karg d'ober al labour? Den ebet ne oar! Araokaat, emit-hu?